jkorsvik/nowiki_second_scrape_merged huggingface dataset:
Flertallets tyranni

Flertallets tyranni, flertallstyranni eller flertallsdiktatur er en idé og forestilling knyttet til demokrati (folkestyre) og flertallsstyre og beskriver et samfunn eller en gruppe der beslutninger som er tatt av en majoritet, fremmer interesser som er langt unna interessene til enkeltindivider og minoritetsgrupper og likner aktiv undertrykkelse i et tyranni, diktatur eller despoti. Dermed kan en politisk, etnisk, livssyns- eller livsstilmessig minoritetgruppe med hensikt undertrykkes eller forfølges av en besluttende majoritetsgruppe i et demokratisk system. Et slikt system kan også bli skapt ved at flere grupper går sammen om parti som fremhever deres velferd fremfor en eller flere andre. De blir da en majoritet som kan bedre sine liv ofte på bekostning av andre. Eksempel på dette kan være at en stor gruppe og minoritetsgrupper støtter opp om parti som vil bedre deres levevilkår uten å ha fokus på andre eller til og med på bekostning av dem. 
Det nedsettende begrepet «flertallets tyranni» (tyranny of the majority) ble brukt av John Adams i 1788. Det ble videre kjent etter at det ble brukt av Alexis de Tocqueville i Om demokratiet i Amerika i en overskrift, Causes which Mitigate the Tyranny of the Majority in The United StatesTematikken er behandlet i Henrik Ibsens forfatterskap, deriblant i dramaet En folkefiende utgitt 1882. Hovedpersonen i stykket, dr. Stockmann, oppdager at byens populære «sunnhetsbad» er forgiftet, men kommer i strid med myndigheter og borgerskap da han «varsler» og vil rydde opp. Gjennom stykket ønsket Ibsen å vise motsetningen mellom sannhet og egeninteresser, mellom den kompromissløse, konsekvente idealisten og «den forbannede kompakte, liberale majoritet» som bestemmer på bekostning av enkeltindividets rett til å tenke annerledes. Mens noen har knyttet disse tankene til «flertallstyranni», har andre påpekt at Stockmann ikke representerer noen minoritet; de har heller tolket tematikken som uttrykk for ytringsfrihet og annet.
I Om friheten (On liberty, 1859) skriver den engelske liberalistiske filosofen John Stuart Mill (1806-1873) blant annet om «flertallets tyranni» i form av en regjerings eller herskende opinions tyranni overfor et enkeltindivid og behovet for å beskytte individet og dets frihet mot krenkelser fra samfunnet. I On Representative Government (1861) betoner Mill faren for et flertallstyranni og anviser et representativt styre bygd på en proporsjonal valgordning, som en garanti for mindretallenes rettigheter.


== Se også ==
Populisme
Oklokrati (oklarki), «pøbelvelde», «amatørstyre» eller «flertallstyranni», demokrati som ikke fungerer på grunn av demagogisk påvirkning, altså følelser og fordommer fremfor fornuft


== Referanser ==


== Litteratur ==
Kunnskapssenteret - John Stuart Mill
Åsnuttunnelen

Åsnuttunnelen er en veitunnel på veiprosjektet Solasplitten, Riksvei 509 i Sola i Rogaland. Tunnelen ble åpnet 18. desember 2012. Den er 300 meter lang.


== Se også ==
Veitunneler i Norge
Undersjøiske veitunneler i Norge


== Referanser ==
Luke McShane

Luke McShane (født 7. januar 1984) er en britisk stormester i sjakk fra London. McShane er tidligere ungdomsverdensmester i sjakk, og har nå etablert seg som en av Englands beste sjakkspillere, og fast inventar på det engelske landslaget. Per desember 2012 er McShane rangert som nr. 71 i verden med 2671 ratingpoeng. McShane er med det også rangert som Englands fjerde beste sjakkspiller.
McShane kalles ofte for «verdens beste amatørspiller» da han som én av ytterst få i verdenseliten i sjakk har en fulltidsjobb ved siden av sjakk-karrieren. Han jobber i finanssektoren i London.


== Eksterne lenker ==
(en) Luke McShane – FIDE 
(en) Luke McShane – US Chess Federation 
(en) Luke McShane – chessgames.com 
(en) Luke McShane – OlimpBase 
(en) Luke McShane – Chess.com 
(en) Luke McShane – 365Chess.com
Svotunnelen

Svotunnelen er en 4 733 meter lang tunnel på riksvei 13 på strekningen Vatne-Skreppeneset. Byggingen ble påbegynt februar 2011 av totalentreprenøren Veidekke Entreprenør. Tunnelen hadde gjennomslag 29. november 2012 og ble åpnet 29. november 2013. Totalkostnaden ved bygging var 480 millioner kroner. I tillegg til tunnelen ble det anlagt 1,6 km ny vei. Tunnelen erstatter store deler av den rasfarlige strekningen langs Tysdalsvatnet.


== Referanser ==
Mwanza lufthavn

Mwanza lufthavn (IATA: MWZ, ICAO: HTMW) er en regional flyplass som betjener byen Mwanza i regionen Mwanza i Tanzania.


== Flyselskaper og destinasjoner ==


== Eksterne lenker ==
Tanzanian Airports Authoritys nettsted
Flyplassinformasjon om HTMW hos World Aero Data
Tommy og elefanten

Tommy og elefanten (engelsk: The Adventures of Tommy) er en barnebok fra 1929 av den engelske forfatteren H.G. Wells. I Norge er boken særlig kjent gjennom Thorbjørn Egners gjenfortelling, som først ble sendt i radioprogrammet Barnetimen for de minste og deretter ble utgitt i bokform med Egners illustrasjoner i 1958. Egners versjon er oversatt til svensk, finsk og ungarsk. 
Wells' fortelling handler om hvordan gutten Tommy fikk en elefant som gave fra en rik mann, som takk for at Tommy reddet mannen fra å drukne. Egner forsetter Wells' historie med å fortelle om Tommys og elefantens opplevelser sammen. «Wells' eneste barnebok var nærmest en skisse. […] I Egners hender vokste fortellingen til en hel liten roman, han brukte engelskmannens historie som første kapittel i sin egen hørespillserie - og siden bok» «Mye av stemningen i boka får en til å føle seg som i Kardemomme by, spesielt kommer dette av tegningene.»


== Referanser ==
Elias Louen

Elias Louen (født 30. juni 1867, død 1954) var en norsk treskjærer fra Sør-Audnedal. Han levde sine barneår på Odden ved Liansvannet. Senere giftet han seg og flytta til husmannsplassen Herstøl, også den ved Liansvannet. Elias Louen er den av treskjærerne fra Sør-Audnedal som har produsert mest. Arbeider etter Elias Louen er spredd over hele landet. Flere gjenstander finnes blant annet også i USA og Tyskland. Elias Louen var sønn til Tarald Louen, og kamerat med Nils Torp og Gustav Vigeland. Elias Louen var som sin far også en flink felespiller. Musikksamleren Arne Bjørndalen skrev ned flere fine slåtter etter Elias Louen.
Tarald Louen

Tarald Louen (født 24. oktober 1826 på Lauen i Hægebostad, død 3. januar 1901) var en norsk knivmaker. Han var opphavet til kniv- og treskurdtradisjonen fra Sør-Audnedal.
Han var sannsynligvis ei tid i Telemark før han kom til Sør-Audnedal og slo seg til på gården Odden ved Liansvannet. Løvehodeknivene var typisk for Tarald Louen. En mener at dette kom av at Louen i dansketiden ble stavet Løwen. Tarald Louen ble læremester for sønnen Elias Louen, Nils Torp og Gustav Vigeland. Han skal ha nektet å lære Vigeland mer da han så guttens talent og fryktet han kunne bli en konkurrent. Arbeidene etter Tarald Louen utmerker seg som spesielt fantasifulle.


== Referanser ==
Moi internasjonale lufthavn

Moi internasjonale lufthavn (IATA: MBA, ICAO: HKMO), også kalt Mombasa lufthavn, er en internasjonal lufthavn som ligger i Port Reitz utafor Mombasa i Kystprovinsen i Kenya. Den er landets nest største flyplass, etter Jomo Kenyatta internasjonale lufthavn i Nairobi. Flyplassen er oppkalt etter den tidligere kenyanske presidenten Daniel arap Moi.


== Historie ==
Flyplassen blei bygd under andre verdenskrig av ingeniører fra Sør-Afrikas hær. På den tida blei den brukt av Fleet Air Arm som landbase for den britiske Eastern Fleet som brukte Consolidated PBY Catalina-sjøfly mot ubåter i Indiahavet, og av Sør-Afrikas flyvåpen, som var involvert i krigen mot Italia i Abyssinia. Flyplassen het opprinnelig Port Reitz lufthavn.
Flyplassen blei utvida til en internasjonal lufthavn i 1979. Mellom juli og september 1994 blei flyplassen brukt nesten kontinuerlig til å fylle drivstoff på fly brukt under Operation Support Hope til Rwanda.


== Flyselskaper og destinasjoner ==


== Eksterne lenker ==
Offisielt nettsted 
(en) Moi International Airport – kategori av bilder, video eller lyd på Commons 
Kenya Airports Authority – Moi International Airport
Flyplassinformasjon om HKMO hos World Aero Data
Woody-øya

Woody-øya eller Woody Island eller på kinesisk Yongxing Dao (forenklet kinesisk: 永兴岛; tradisjonell kinesisk: 永興島; pinyin: Yǒngxīng Dǎo),  vietnamesisk: Đảo Phú Lâm, engl. Woody Island, er en koralløy i Amphitritegruppen (Xuande Qundao, forenklet kinesisk: 宣德群島; pinyin: Xuāndé Qúndǎo) av Paraceløyene i Sør-Kina-havet. Den er 2,1 kvadratkilometer stor.
Den kontrolleres av Folkerepublikken Kina, men også Republikken Kina (Taiwan) og Vietnam gjør krav på den.
Kineserne betrakter den som hovedsete for byprefekturet Sansha, som ble opprettet den 24. juli 2012. 
Øya har ingen innfødt befolkning, men har fasiliteter for fiskere, har en kinesisk militærgarnison, en kunstig havn og en militærflyplass med en 2 350 meter lang rullebane som strekker seg ut på fyllinger i grunt vann. Øya har også radiosender som har vært i drift med kinesisk sivil kringkasting siden 2011. Det arbeides med å gjøre øya til tuiristdestinasjon.


== Eksterne lenker ==
Disputes in the South China Sea
Sansha Shi - Xisha Nansha Zhongsha Islands
Vietnamese rally again over islands disputed with China
Vietnamese stage second anti-China rally over disputed islands
Yongxing Dao
Yongxing Dao
Sanshi Shi
Facilities in the South China Sea reflect technologies otherwise hidden Arkivert 18. april 2012 hos Wayback Machine.
Aerial photos of Woody Island and its airport
Satellite image of Woody Island by Google Maps
Olav Storstein

Olav Storstein (født 16. november 1904 i Stavanger, død 14. oktober 1973 i Oslo) var en norsk reformpedagog og litteraturforsker. 
Olav Storstein var elev ved Kongsgaard skole i Stavanger og tok examen artium i 1923.Han ble cand.philol. i 1931. Som pedagog var han påvirket av marxismen og ville erstatte den tradisjonelle karakterbaserte undervisningen med en «arbeidsskole». Som litteraturforsker var han særlig opptatt av sosiologiske problemstillinger. Han var styremedlem i Oslo Kvinnesaksforening fra 1948; Arbeiderbladet publiserte i den anledning et humoristisk dikt og karikaturtegning av ham.


== Referanser ==


== Eksterne lenker ==
(no) Olav Storstein i Norsk biografisk leksikon
International Development Law Organization

International Development Law Organization (OIDL, fransk: Organisation internationale de droit du développement, OIDD) er en internasjonal organisasjon etablert i 1983. Organisasjonen arbeider for å styrke rettsstat og godt styresett i utviklingsland, land i økonomisk transisjon og land som har opplevd væpnet konflikt. IDLO har hovedkontor i Roma.
Organisasjonen har status som permanent observatør i FNs hovedforsamling.


== Medlemmer ==
Disse er med i IDLO:

Afghanistan
Australia
Bulgaria
Burkina Faso
Colombia
Ecuador
Egypt
El Salvador
Filippinene
France
Italia
Jordan
Kenya
Kina
Kuwait
Mosambik
Nederland
Norge
OPEC Fund for International Development
Paraguay
Peru
Romania
Senegal
Sudan
Tunisia
Tyrkia
USA
Østerrike


== Referanser ==


== Eksterne lenker ==
Offisielt nettsted
Universidad para la Paz

Universidad para la Paz eller University for Peace (UPEACE) er et internasjonalt universitet i Costa Rica etablert av FNs hovedforsamling i 1980. Universitetet ble til ved Hovedforsamlingens resolusjon 35/55 av 5. desember 1980, etterfulgt av en internasjonal avtale samme dag om opprettelse av universitetet. UPEACE tilbyr mastergradsutdanninger knyttet til freds- og konflikttematikk, menneskerettigheter og utviklingsspørsmål. Det holder til i Ciudad Colón.
UPEACE har status som permanent observatør i FNs hovedforsamling.


== Referanser ==


== Eksterne lenker ==
(en) Offisielt nettsted 
(en) University for Peace – kategori av bilder, video eller lyd på Commons
De sentralafrikanske staters økonomiske fellesskap

De sentralafrikanske staters økonomiske fellesskap (fransk: Communauté Economique des Etats de l’Afrique Centrale, CEEAC) er en regional økonomisk samarbeidsorganisasjon for land i Sentral-Afrika. Organisasjonen har som mål å etablere et sentralafrikansk fellesmarked, men er også engasjert i arbeid for å fremme fred og i sikkerhet. Hovedkontoret ligger i Libreville i Gabon.
Fellesskapet ble avtalt i 1981 med utgangspunkt i Den sentralafrikanske toll- og økonomiunionen (UDEAC), ble etablert i 1983 og kom formelt i virksomhet fra 1985. Samarbeidet ble imidlertid lidende av dårlig evne blant medlemslandene til å bidra økonomisk og av væpnede konflikter. I 1999 ble Det sentralafrikanske staters økonomiske fellesskap gjort til del av Den afrikanske unions afrikanske økonomiske fellesskap.


== Medlemsland ==
Ti land er med i CEEAC:

Angola
Burundi
Den demokratiske republikken Kongo
Den sentralafrikanske republikk
Ekvatorial-Guinea
Gabon
Kamerun
Kongo
São Tomé og Príncipe
TsjadRwanda gikk ut av organisasjonen i 2007.


== Referanser ==


== Eksterne lenker ==
Offisielt nettsted 
(en) Economic Community of Central African States – kategori av bilder, video eller lyd på Commons
Organisasjonen for østkaribiske stater

Organisasjonen for østkaribiske stater (engelsk: Organization of Eastern Caribbean States, OECS) er en internasjonal organisasjon for politisk og økonomisk samarbeid mellom ti stater og områder i den østlige delen av Karibia. Den ble etablert i 1981 ved Basseterre-traktaten. OECS har et sekretariat med hovedkontor i Castries i Saint Lucia.
Organisasjonen består av seks selvstendige stater, tre britiske oversjøiske områder og et fransk oversjøisk departement. Åtte av de ti medlemslandene samarbeider også i Den østkaribiske valutaunionen, som har Den østkaribiske sentralbanken og med østkaribisk dollar som felles valuta.
Organisasjonen har status som permanent observatør i FNs hovedforsamling.


== Medlemsland ==
Ti land og områder er med i organisasjonen.

Anguilla (assosiert medlem)
Antigua og Barbuda
De britiske Jomfruøyer (assosiert medlem)
Dominica
Grenada
Martinique (assosiert medlem)
Montserrat
Saint Lucia
Saint Kitts og Nevis
Saint Vincent og Grenadinene


== Referanser ==


== Eksterne lenker ==
Offisielt nettsted 
(en) Organisation of Eastern Caribbean States – kategori av bilder, video eller lyd på Commons
OPEC Fund for International Development

OPEC Fund for International Development (OPEC Fund) er en finansieringsinstitusjon for utviklingshjelp etablert i 1976 av Organisasjonen av oljeeksporterende land (OPEC). Fondet var opprinnelig tenkt å være midlertidig, men ble i 1980  en permanent organisasjon. OPEC Fund gir lån og økonomisk støtte til utviklingsland. Midler kanaliseres også gjennom andre internasjonale organisasjoner. Organisasjonen har hovedkontor i Wien.
OPEC Funds utviklingshjelp har prioritert land i Afrika sør for Sahara og ikke-arabiske land i Asia.OPEC Fund for International Development har status som permanent observatør i FNs hovedforsamling.


== Medlemsland ==
Tolv land deltar i fondet:

Algerie
Gabon
Indonesia
Irak
Iran
Kuwait
Libya
Nigeria
Qatar
Saudi-Arabia


== Referanser ==


== Eksterne lenker ==
Offisielt nettsted
Det sentraleuropeiske initiativet

Det sentraleuropeiske initiativet er en mellomstatlig organisasjon og samarbeidsorgan for land i Sentral-Europa. Det ble opprettet i 1989 for å bedre samarbeidet mellom vesteuropeiske land og land i østblokken og til støtte for politiske og økonomiske reformer. Opprinnelig var Italia, Jugoslavia, Ungarn og Østerrike del av initiativet. Senere har flere land sluttet seg til og organisasjonen har 18 medlemsland. Formålet har blitt å fremme europeisk integrasjon. Sekretariatet ligger i Trieste i Italia. I tillegg har organisasjonen et kontor ved Den europeiske bank for gjenoppbygning og utvikling i London.Organisasjonen har status som permanent observatør i FNs hovedforsamling.


== Medlemmer ==
Disse landene er med i Det sentraleuropeiske initiativet:

Albania
Bosnia-Hercegovina
Bulgaria
Hviterussland
Italia
Kroatia
Nord-Makedonia
Moldova
Montenegro
Polen
Romania
Serbia
Slovakia
Slovenia
Tsjekkia
Ukraina
Ungarn
Østerrike


== Referanser ==


== Eksterne lenker ==
Offisielt nettsted 
(en) Central European Initiative – kategori av bilder, video eller lyd på Commons
Richard Mortensen

Richard Strange Mortensen (født 23. oktober 1910 i København, død 6. januar 1993 i Ejby) var en dansk maler, grafiker og professor ved Det Kongelige Danske Kunstakademi 1964–1980. 
Mortensen hadde stor betydning for utviklingen av det abstrakte maleri i Danmark. Hans verker henger i blant annet Statens Museum for Kunst, Louisiana kunstmuseum, Ny Carlsberg Glyptotek, Esbjerg Kunstmuseum, Trapholt Kunstmuseum og Nordjyllands Kunstmuseum. Han er også representert i Museo Español de Arte Contemporaneo i Madrid, Musée National d'Art Moderne i Paris, Nationalmuseet i Stockholm og Nasjonalgalleriet i Oslo.


== Referanser ==


== Eksterne lenker ==
(da) Richard Mortensen på Kunstindeks Danmark / Weilbachs Kunstnerleksikon
Polarsirkelsenteret

Polarsirkelsenteret er et turistsenter lokalisert på Saltfjellet (ca. 680 moh.) i Nordland fylke med ca. 160 000 besøkende årlig. Polarsirkelsenteret ligger i Rana kommune, 80 km nord for Mo i Rana og 70 km syd for Fauske. Polarsirkelsenteret ligger i et landskapsvernområde med fint turterreng tilknyttet Saltfjellet-Svartisen nasjonalpark.
Senteret ble åpnet 13. juli 1990, samtidig som ny E6 ble åpnet over Saltfjellet. Senteret har en størrelse på 1300 m² og byggets arkitektur er tilpasset naturomgivelsene. En sti av marmor markerer den nordlige polarsirkelen gjennom senteret. Sommeren 2009 lå polarsirkelen egentlig 1039 m lengre nord, og den beveger seg ca. 14,25 m nordover pr. år.I senteret finnes en kafé, en suvenirbutikk og utstillinger om kunst, marmor og arktiske dyr. Her kan du se Europas største utstoppede isbjørn. I kinosalen kan du se multivisjonsprogrammet Welcome to the Arctic, som viser bilder og musikk fra Polarsirkelområdet. I området rundt senteret finnes det russiske og jugoslaviske krigsminnesmerker fra andre verdenskrig.
Fra postkontoret kan du sende kort hjem, stemplet med et eget polarsirkelstempel.


== Referanser ==


== Eksterne lenker ==
Offisielt nettsted
Kristian Matre

Kristian Matre (født 25. januar 1877 i Lindås, død 5. mars 1943) var en norsk forfatter.Han var nest eldst i en søskenflokk på ti, og vokste opp i Åsane. Han gikk på Garnes folkehøyskole 1892-93, tok underoffiserskole - uten å arbeide i det militære, og hadde ulike strøjobber. Fra 1902 bodde han i Skien, fordi helsa ikke tålte vestlandsklima. I Skien deltok han i etableringen av arbeiderforeningen i 1904 og var forretningsfører for avisen Bratsberg-Demokraten. I det sivile liv var han fra 1918 frukthandler.
Han debuterte i 1926 med den første av fem bøker med handling fra heimbygda i perioden 1850-80. De tre bøkene 1930-33 er en trilogi om ekteparet Anders og Randi Rabben, om kald kjærlighet og om Anders' møte med vestlandspietismen; og har blitt karakterisert som «har si litterære verd anten ein ser det som realistisk heimstaddikting, eller psykologisk menneskeskildring». Forfatterskapet har blitt karakterisert som «sitat». Han var påvirket av psykoanalysen i sine folkelivsskildringer. Matres sjette og siste bok skildrer skilsmisse og troskrise i en prests liv. I dag har bøkene først og fremst historisk og kulturhistorisk interesse.


== Forfatterskap ==
Vi ser at desse bøkene har sprengt seg fram frå hans eigen livsstrid, og det var bøker som han måtte skrive. Her opplevde han på nytt heimbygda frå sine barneår, og vi ser at han hadde ei sterk evne til å bere disse minna med seg og oppleve dei på nytt både sant og ekte

1926: Folkje i Botn, roman
1929: I bast og band, roman
1930: Denne jammerdal, roman
1931: Den harde striden, roman
1933: Millom eldar, roman
1934: Det nye bodet, roman


== Referanser ==
Chantilly-tiffany

Chantilly-tiffany, også kjent som chantilly og utenlandsk langhårig, er en fransk katterase som hovedsakelig stammer fra raseblanding mellom langhåret asiater og burmeser. Arten oppstod i Nord-Amerika. Den er nært beslektet med den britiske varianten tiffany. Chantilly ble antatt være utdødd inntil to katter kom til syne i et dødsbo i New York i 1967.
Mentalisering

Mentalisering kan defineres som «evnen til å trekke slutninger om mentale tilstander hos en selv og andre». Å kunne trekke slutninger om andres atferd og indre mentale liv gjør det mulig å forutsi andres atferd og ut i fra dette igjen regulere sin egen. For å kunne trekke disse slutningene, må man forstå andres og ens egne mentale tilstander (tro, motiver, emosjoner, ønsker og behov).  Man tenker seg at evnen til å gjøre dette legger til rette for og bedrer sosial interaksjon. 


== Implisitt og eksplisitt mentalisering ==
Mesteparten av tiden mentaliserer mennesker implisitt. Mentaliseringsevnen er da refleksstyrt og spontan. Man tilpasser seg andre ved å justere tonefall, graden av avansert språk, kroppsspråk og øyekontakt. Eksplisitt mentalisering innebærer å utforske andre mulige synspunkter og måter å forstå på. Den eksplisitte mentaliseringen krever at man er åpen for mulige tolkninger.


== Mentalisering og affekt ==
Et menneske i affekt kan ha svekket eksplisitt mentaliseringsevne og sette likhetstegn mellom sin forståelse av virkeligheten og virkeligheten selv.


== Svikt i mentalisering og dårlig psykisk helse ==
Dårlig mentalisering kan i sin ytterste konsekvens føre til dårlig psykisk helse. Rothschild-Yakar et al. har utført en studie der de så på hvilken rolle mentalisering og relasjoner til foreldre kan være prediktorer for spiseforstyrrende atferd. Utvalget besto av pasienter med alvorlig anorexia nervosa – binging/purging type, samt en kontrollgruppe. Gjennom testen «Reflective Functioning Scale» (RF-skala), utviklet av Fonagy et al. (1998) fant man en korrelasjon mellom lav mentaliseringsevne og større «drive for thinness». Når man så på relasjonen til foreldre, fant man også en korrelasjon gjennom QRI (Quality of Relationship With Parents), utviklet av Pierce (1994). Forfatterne konkluderte med at lav mentaliseringevne og en dårlig relasjon med foreldre kan være påvirke hvor predisponert individer er for utviklingen av en eventuell spiseforstyrrelse. De bemerker også at utvalget var relativt lite (34 i eksperimentgruppe og 35 i kontrollgruppe) og begrenset til en subtype av anorexia nervosa.


== Se også ==
Empati


== Referanser ==
Rothschildia lebeau

Rothschildia lebeau er en sommerfugl som hører til familien påfuglspinnere (Saturniidae).


== Utseende ==
En stor (vingespenn  millimeter) påfuglspinner med svært store vinger sammenlignet med kroppen. Vingene er brunrosa. Midt i hver vinge er det en stor, kantete, sølvfarget flekk, utenfor dette et lyst tverrbånd.
Vingenes ytre del er brunrosa, vingespissen rosa-aktig grå. Denne arten har et sterkt, rosa fargeskjær.


== Levevis ==
Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De store hunnene sitter mest i ro og sender ut feromoner, som de aktive hannene kan merke på lang avstand.


== Utbredelse ==
Arten er utbredt fra Mexico i nord til Bolivia i sør.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien påfuglspinnere, Saturniidae
Underfamilien Saturniinae
Slektsgruppen Attacini – inneholder mange svært store arter
Slekten Rothschildia Grote, 1896
Rothschildia lebeau (Guérin-Ménéville, 1868)


== Kilder ==
Markku Savela's Lepidoptera and some other life forms: Sjekkliste over artene. Hentet 9.11. 2012.


== Eksterne lenker ==
(en) Rothschildia lebeau i Global Biodiversity Information Facility 
(en) Rothschildia lebeau hos ITIS 
(en) Rothschildia lebeau hos NCBI 
(en) Kategori:Rothschildia lebeau – bilder, video eller lyd på Wikimedia Commons 
Rothschildia lebeau – detaljert informasjon på Wikispecies 
Saturniidae Web - Rothschildia lebeau. Med bilder av arten [1]
Bilder av arten